Ang Republikang Bayan ng Congo (Pranses: République populaire du Congo) ay isang dating nagproklamang Marxista–Leninistang estadong sosyalista na itinatag noong 1970 sa Republika ng Congo. Sa pangunguna ng Congolese Party of Labor (Pranses: Parti congolais du travail, PCT) umiral ito hanggang 1991, nang nagpalit ng pangalan ang bansa at tinanggal ang pamahalaan ng PCT, sa gitna ng sunod-sunod na repormang multi-partido na kumalat sa Aprika noong mga 1990.